Dorre (Elortzibar)

Dorre Noain Elortzibarko kontzejua da. 2007ko urtarrilaren 1eko erroldan, 213 biztanle zituen.

Kokapena 
Dorre Noain Elortzibar udalerriaren ekialdean dago, A-21 autobidearen hegoaldean. Herri mugakideak honakoak dira: Imarkoain mendebaldean, Zabalegi ekialdean, Ezperun hegoaldean, eta Zulueta ipar-ekialdean.

Elortz ibaiak zeharkatzen du.

Historia 
Dorre, petxa ordaintzen zuen jaurerria izan zen Erdi Aroan. 1835 eta 1845eko udalerrien berregituraketa burutu baino lehen, herria diputatu batek eta herritarren artean aukeratutako erregidore batek zuzentzen zuten.

XIX. mendean 1.200 errealeko zuzkiduradun eskola zeukan. Pixkanaka Iruñerriko hazkunde demografiko eta hirigintzak eragina izan du eta biztanleria etengabe hasi da XXI. mendearen hasieratik.

Demografia eta biztanleria

Ondarea 
 San pedro eliza, Erdi Aroko jatorria duen eliza da. Nabearen zati bat XIII. mendekoa da, eta gainontzekoa XVI. mendean eraiki zuten, kanpaidorrea barne.

 Jauregia, bi dorre dituen XVI. mendeko jauregia, elizarekin batera antzinako eraikinetatik kontserbatzen diren bakarrak.

Ekonomia 
Herrigunearen iparraldean kontzejuaren izen bera daraman industrialde txiki bat dago, A-21 autobidearen ondoan kokatua.

Ikus, gainera 
 Noain Elortzibar

Kanpo estekak 

 San Pedro kalearen ikuspegia Google Street View-n.

Noain Elortzibarko kontzejuak